CELEX: 32007D0571
Language: sk
Date: 2007-08-21 00:00:00
Title: 2007/571/ES: Rozhodnutie Komisie z  21. augusta 2007 , ktorým sa mení a dopĺňa rozhodnutie 2005/307/ES, ktorým sa schvaľuje metóda klasifikácie trupov z ošípaných v Lotyšsku [oznámené pod číslom K(2007) 3915]

23.8.2007   
            
            
               SK
            
            
               Úradný vestník Európskej únie
            
            
               L 218/10
            
         
      ROZHODNUTIE KOMISIE
   
   z 21. augusta 2007,
   ktorým sa mení a dopĺňa rozhodnutie 2005/307/ES, ktorým sa schvaľuje metóda klasifikácie trupov z ošípaných v Lotyšsku
   [oznámené pod číslom K(2007) 3915]
   (Iba lotyšské znenie je autentické)
   (2007/571/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica pre klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Rozhodnutím Komisie 2005/307/ES (2) sa schvaľuje jedna metóda klasifikácie jatočne opracovaných tiel ošípaných v Lotyšsku.
            
         
               (2)
            
            
               Vláda Lotyšska požiadala Komisiu o schválenie nového vzorca pre schválenú metódu klasifikácie jatočne opracovaných tiel ošípaných a dve nové metódy ich klasifikácie, pričom v druhej časti protokolu ustanoveného v článku 3 ods. 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3), predložila výsledky pokusných pitiev.
            
         
               (3)
            
            
               Na základe posúdenia tejto žiadosti sa dospelo k názoru, že podmienky na schválenie týchto klasifikačných metód sú splnené.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Rozhodnutie 2005/307/ES sa mení a dopĺňa takto:
   
               1.
            
            
               Článok 1 sa nahrádza takto:
               „Článok 1
               Podľa nariadenia (EHS) č. 3220/84 sa na klasifikáciu jatočne opracovaných tiel ošípaných v Lotyšsku týmto schvaľuje používanie týchto metód:
               
                           —
                        
                        
                           manuálna metóda (ZP) a súvisiace metódy posudzovania podrobne opísané v časti 1 prílohy,
                        
                     
                           —
                        
                        
                           prístrojová metóda prostredníctvom prístroja Intrascope (Optical Probe) a súvisiace metódy posudzovania podrobne opísané v časti 2 prílohy,
                        
                     
                           —
                        
                        
                           prístrojová metóda prostredníctvom prístroja PG 200 (Pork Grader) a súvisiace metódy posudzovania podrobne opísané v časti 3 prílohy.
                        
                     Manuálna metóda (ZP) sa môže uplatňovať len na bitúnkoch, v ktorých počet zabitých ošípaných za týždeň neprekročí 200 kusov.“
            
         
               2.
            
            
               Príloha k rozhodnutiu 2005/307/ES sa nahrádza prílohou k tomuto rozhodnutiu.
            
         Článok 2
   Toto rozhodnutie je určené Lotyšskej republike.
   
      V Bruseli 21. augusta 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. EÚ L 98, 16.4.2005, s. 42.
   
      (3)  Ú. v. ES L 285, 25.10.1985, s. 39. Nariadenie naposledy zmenené a doplnené nariadením (ES) č. 1197/2006 (Ú. v. EÚ L 217, 8.8.2006, s. 6).
   
      PRÍLOHA
      
         
            „PRÍLOHA
            METÓDY KLASIFIKÁCIE JATOČNE OPRACOVANÝCH TIEL OŠÍPANÝCH V LOTYŠSKU
            ČASŤ 1
            Manuálna metóda (ZP)
            
                        1.
                     
                     
                        Klasifikácia jatočne opracovaných tiel ošípaných sa vykonáva pomocou manuálnej metódy (ZP).
                     
                  
                        2.
                     
                     
                        Túto metódu možno vykonávať pomocou pravítka so stupnicou určenou na základe predikčnej rovnice. Princíp tejto metódy spočíva v manuálnom meraní hrúbky slaniny a hrúbky svaloviny v línii poliaceho rezu jatočne opracovaného tela.
                     
                  
                        3.
                     
                     
                        Obsah chudého mäsa jatočne opracovaného tela sa vypočíta na základe tohto vzorca:
                        
                           
                               = 61,689 – 0,658x1 + 0,109x2
                           
                        
                        kde:
                        
                                    
                                       
                                 
                                 
                                    =
                                 
                                 
                                    odhadovaný podiel chudého mäsa jatočne opracovaného tela vyjadrený v percentách,
                                 
                              
                                    x1
                                    
                                 
                                 
                                    =
                                 
                                 
                                    hrúbka viditeľnej slaniny (v milimetroch) v línii poliaceho rezu jatočne opracovaného tela meraná v bode G, t. j. najnižšia vrstva nad svalom gluteus medius,
                                 
                              
                                    x2
                                    
                                 
                                 
                                    =
                                 
                                 
                                    hrúbka viditeľného svalu (v milimetroch) v línii poliaceho rezu jatočne opracovaného tela meraná v bode M, t. j. vzdialenosť medzi predným (kraniálnym) okrajom svalu gluteus medius a hornou (dorzálnou) hranou miechového kanálika.
                                 
                              Vzorec platí pre jatočne opracované telá s hmotnosťou od 50 do 100 kilogramov.
                     
                  ČASŤ 2
            Prístroj Intrascope (Optical Probe)
            
                        1.
                     
                     
                        Klasifikácia jatočne opracovaných tiel ošípaných sa vykonáva prostredníctvom prístroja Intrascope (Optical Probe) vyrábaného SFK v Dánsku.
                     
                  
                        2.
                     
                     
                        Súčasťou prístroja je sonda v tvare šesťuholníka s maximálnou šírkou 12 milimetrov (19 milimetrov na čepeli v hornej časti sondy), ktorá pozostáva z priezoru, svetelného zdroja a posuvného valcového puzdra kalibrovaného v milimetroch. Operačná vzdialenosť sondy je v rozmedzí 8 až 50 milimetrov.
                     
                  
                        3.
                     
                     
                        Obsah chudého mäsa jatočne opracovaného tela ošípanej sa vypočíta na základe tohto vzorca:
                        
                           
                               = 71,964 – 0,756x
                        
                        kde:
                        
                                    
                                       
                                 
                                 
                                    =
                                 
                                 
                                    odhadovaný podiel chudého mäsa jatočne opracovaného tela vyjadrený v percentách,
                                 
                              
                                    x
                                 
                                 
                                    =
                                 
                                 
                                    hrúbka chrbtovej slaniny v milimetroch meraná na ľavej strane jatočne opracovaného tela za posledným rebrom 6 cm od línie poliaceho rezu jatočne opracovaného tela.
                                 
                              Vzorec platí pre jatočne opracované telá s hmotnosťou od 50 do 100 kilogramov.
                     
                  ČASŤ 3
            PG 200 (Pork Grader)
            
                        1.
                     
                     
                        Klasifikácia jatočne opracovaných tiel ošípaných sa vykonáva prostredníctvom prístroja PG 200 (Pork Grader) vyrábaného SFK v Dánsku.
                     
                  
                        2.
                     
                     
                        Súčasťou prístroja je 1. manuálne meracie zariadenie s operačnou vzdialenosťou v rozmedzí 9 až 150 milimetrov a 2. pripojený počítačový systém, ktorým sa zaznamenávajú údaje a vypočítava obsah chudého mäsa jatočne opracovaného tela.
                     
                  
                        3.
                     
                     
                        Obsah chudého mäsa jatočne opracovaného tela ošípanej sa vypočíta na základe tohto vzorca:
                        
                           
                               = 71,938 – 0,928x1 + 0,013x2
                           
                        
                        kde:
                        
                                    
                                       
                                 
                                 
                                    =
                                 
                                 
                                    odhadovaný podiel chudého mäsa jatočne opracovaného tela vyjadrený v percentách,
                                 
                              
                                    x1
                                    
                                 
                                 
                                    =
                                 
                                 
                                    hrúbka chrbtovej slaniny v milimetroch meraná na ľavej strane jatočne opracovaného tela za posledným rebrom 7 cm od línie poliaceho rezu jatočne opracovaného tela,
                                 
                              
                                    x2
                                    
                                 
                                 
                                    =
                                 
                                 
                                    hrúbka svaloviny v milimetroch meraná na ľavej strane jatočne opracovaného tela za posledným rebrom 7 cm od línie poliaceho rezu jatočne opracovaného tela.
                                 
                              Vzorec platí pre jatočne opracované telá s hmotnosťou od 50 do 100 kilogramov.“